pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-เกาะพยามคึกคัก! รมว.ธรรมนัส ลงพื้นที่มอบโฉนดเพื่อการเกษตร ขยายโอกาสการทำเกษตรกรรมอย่างยั่งยืน
วันจันทร์ที่ 22 มกราคม 2567
เกาะพยามคึกคัก! รมว.ธรรมนัส ลงพื้นที่มอบโฉนดเพื่อการเกษตร ขยายโอกาสการทําเกษตรกรรมอย่างยั่งยืน
เกาะพยามคึกคัก! รมว.ธรรมนัส ลงพื้นที่มอบโฉนดเพื่อการเกษตร ขยายโอกาสการทําเกษตรกรรมอย่างยั่งยืน
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ลงพื้นที่ตรวจราชการและรับฟังความเดือดร้อนของพี่น้องเกษตรกรในพื้นที่จังหวัดระนอง โดยมี นายประยูร อินสกุล ปลัดกระทรวงเกษตรและสหกรณ์ ผู้บริหารส่วนราชการในสังกัดกระทรวงเกษตรและสหกรณ์ ผู้บริหารส่วนราชการจังหวัดระนอง และเจ้าหน้าที่ที่เกี่ยวข้อง เข้าร่วม ณ ต.เกาะพยาม อ.เมืองระนอง จ.ระนอง
ในโอกาสลงพื้นที่ตรวจราชการครั้งนี้ รมว.ธรรมนัส ได้ร่วมประชุมหารือแนวทางการพัฒนาพื้นที่ในเขตปฏิรูปที่ดินอย่างยั่งยืนบ้านเกาะพยาม เพื่อยกระดับคุณภาพชีวิตเกษตรกร และพัฒนาศักยภาพด้านการจัดการระบบเกษตรกรรมที่เป็นมิตรกับสิ่งแวดล้อม พร้อมทั้งได้มอบโฉนดเพื่อการเกษตรให้แก่เกษตรกรในพื้นที่ จํานวน 14 ราย เพื่อเป็นการสร้างและขยายโอกาสในการบริหารจัดการที่ดินทํากินของเกษตรกรมากขึ้น รวมถึงมอบงบประมาณอุดหนุนโครงการสร้างความเข้มแข็งกลุ่มการผลิตด้านการประมงประจําปีงบประมาณ พ.ศ. 2567 ให้แก่ “กลุ่มแม่บ้านกะปิเกาะเหลา” อีกทั้งได้มอบหนังสือรับรองเพื่อประกอบการยื่นขอจดทะเบียนเรือไทยสําหรับประมงพื้นบ้าน จํานวน 2 ราย และมอบกล้าไม้เศรษฐกิจให้แก่ตัวแทนเกษตรกร จํานวน 14 ราย ตามนโยบายกระทรวงเกษตรและสหกรณ์ ในด้านการสร้างรายได้ สร้างโอกาส และสร้างคุณภาพชีวิตอีกด้วย
สําหรับการทําเกษตรกรรมภายในพื้นที่เกาะพยาม พบว่าส่วนใหญ่มีการปลูกมะม่วงหิมพานต์ประมาณ 4,990 ไร่ เกษตรกรในพื้นที่กว่า 200 ครัวเรือน โดยมีการบูรณาการร่วมกันระหว่างสมาชิกเกษตรแปลงใหญ่มะม่วงหิมพานต์เกาะพยาม และวิสาหกิจชุมชนท่องเที่ยวเชิงเกษตรชุมชนเกาะพยาม เพื่อแปรรูปสินค้าจากเมล็ดมะม่วงหิมพานต์ และจําหน่ายให้กับนักท่องเที่ยว ซึ่งเป็นการเพิ่มมูลค่าให้กับสินค้าการเกษตร อีกทั้งเป็นการส่งเสริมการท่องเที่ยวในพื้นที่ที่สามารถเป็นแนวทางในการเพิ่มรายได้ และพัฒนาคุณภาพชีวิตของเกษตรกรต่อไป
รัฐบาลไทย-ข่าวทำเนียบรัฐบาล-เชิญชวนประชาชนน้อมรำลึกถึงพระคุณครู เนื่องในวันครู ปี 2567
วันจันทร์ที่ 22 มกราคม 2567
22/01/2567
เชิญชวนประชาชนน้อมรําลึกถึงพระคุณครู เนื่องในวันครู ปี 2567
วันอังคารที่ 16 มกราคม 2567
ต่อจากนี้ไป ขอเชิญรับฟังไทยคู่ฟ้า
รัฐบาลเชิญชวนประชาชนร่วมน้อมรําลึกถึงพระคุณครู เนื่องในโอกาสวันครู ครั้งที่ 68 วันที่ 16
มกราคม พ.ศ.2567 โดยในวันนี้ (16ม.ค.67)
มีการจัดกิจกรรมงานวันครูทั้งในส่วนกลางและภูมิภาคพร้อมกันทั่วประเทศ ในรูปแบบผสมผสานทั้งแบบ
onsite และ online ภายใต้แนวคิด “ครูดีสอนดี ศิษย์ดีเรียนดี มีความสุข”
กิจกรรมในส่วนกลางจัดงานที่หอประชุมคุรุสภาและสนามหญ้าหน้ากระทรวงศึกษาธิการ
มีพิธีมอบรางวัลของคุรุสภา ประจําปี 2566 รางวัลผู้มีคุณูปการต่อการศึกษาของชาติ ประจําปี 2567
รางวัลครูภาษาไทยดีเด่น รางวัลพระพฤหัสบดี ระดับประเทศ ประจําปี 2566 และรางวัลครูดีในดวงใจ
เพื่อเป็นขวัญและกําลังใจแก่ผู้ประกอบวิชาชีพทางการศึกษา
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ไข่เค็ม รมช.ไชยา ครม.สัญจร ระนอง ลงพื้นที่เยี่ยมชมกลุ่มวิสาหกิจชุมชน (พลังเป็ดสุขสำราญ) สนับสนุนการทำสินค้าเกษตรส่งออก
วันจันทร์ที่ 22 มกราคม 2567
ไข่เค็ม รมช.ไชยา ครม.สัญจร ระนอง ลงพื้นที่เยี่ยมชมกลุ่มวิสาหกิจชุมชน (พลังเป็ดสุขสําราญ) สนับสนุนการทําสินค้าเกษตรส่งออก
ไข่เค็ม รมช.ไชยา ครม.สัญจร ระนอง ลงพื้นที่เยี่ยมชมกลุ่มวิสาหกิจชุมชน (พลังเป็ดสุขสําราญ)
สนับสนุนการทําสินค้าเกษตรส่งออก
นายไชยา พรหมา รัฐมนตรีช่วยว่าการกระทรวงเกษตรและสหกรณ์ ลงพื้นที่ตรวจเยี่ยมกลุ่มวิสาหกิจชุมชนกลุ่มอันดามันเป็ดพันธุ์ไข่ (พลังเป็ดสุขสําราญ) ตําบลนาคา อําเภอสุขสําราญ จังหวัดระนอง โดยมี ผู้บริหารและเจ้าหน้าที่ในสังกัดกระทรวงเกษตรฯ พร้อมด้วย นายปณิธาน แก้วหมุน ปลัดอําเภอประจําตําบลนาคา  ให้การต้อนรับในพื้นที่ สําหรับวัตถุประสงค์การตรวจเยี่ยมในวันนี้ เพื่อให้กําลังใจ และรับฟังปัญหาของเกษตรกร พร้อมมอบนโยบายการดูแลเกษตรกรในพื้นที่ให้มีรายได้ที่มั่นคง และมีความเป็นอยู่ที่ดี
รัฐมนตรีช่วยฯ ไชยา กล่าวว่า การประชุมคณะรัฐมนตรีสัญจร มีเป้าหมายในการผลักดันเศรษฐกิจและโครงสร้างพื้นฐานในจังหวัดขนาดเล็ก ซึ่งระนองเป็นอีกหนึ่งจังหวัดที่ได้รับการคัดเลือกให้ ครม. มาร่วมประชุมขับเคลื่อนงานในครั้งนี้ ในฐานะตัวแทนจากกระทรวงเกษตรฯ จึงขอมาให้กําลังใจและรับฟังปัญหาของกลุ่มวิสาหกิจฯ เพื่อให้การเลี้ยงปศุสัตว์และการทําสินค้าเกษตรแปรรูปของกลุ่มวิสาหกิจชุมชนฯ เป็นอาชีพที่มีความมั่นคง ซึ่งรัฐบาลและกระทรวงเกษตรเกษตรฯ มีนโยบายทําให้พื้นที่ภาคใต้ตั้งแต่จังหวัดเพชรบุรี ประจวบคีรีขันธ์ ชุมพร เป็นศูนย์กักกันโรคเพื่อการส่งออกของสินค้าปศุสัตว์ และเกษตรกรในจังหวัดใกล้เคียงสามารถเติบโตไปพร้อมกันผ่านการส่งออกสินค้าเกษตรออกสู่ตลาดต่างประเทศ รวมถึงช่วยให้พี่น้องเกษตรกรมีรายได้อย่างยั่งยืน
นอกจากนี้ รมช.ไชยา ได้เยี่ยมชมศูนย์การเรียนรู้โครงการอันเนื่องมาจากพระราชดําริ โครงการศูนย์การเรียนรู้การเพิ่มประสิทธิภาพการผลิตสินค้าเกษตร ในพื้นที่กลุ่มวิสาหกิจชุมชนฯ ซึ่งมีกิจกรรม อาทิ สอนทําไข่เค็มน้ําแร่แบบเพาะดิน การเลี้ยงหนอนแมลงวันลาย เพื่อเป็นอาหารสัตว์โปรตีนสูง การเลี้ยงเป็ดพันธุ์ไข่แบบอินทรีย์ การทําเครื่องฟักไข่แบบควบคุมอุณหภูมิ และเยี่ยมชมร้านค้าของสมาชิกกลุ่มวิสาหกิจฯ เป็นต้น
รัฐบาลไทย-ข่าวทำเนียบรัฐบาล-โรงเรียนนายเรืออากาศนวมินทกษัตริยาธิราช เปิดรับสมัครนักเรียนเตรียมทหาร (ในส่วนของกองทัพอากาศ) ประจำปีการศึกษา 2567
วันจันทร์ที่ 22 มกราคม 2567
โรงเรียนนายเรืออากาศนวมินทกษัตริยาธิราช เปิดรับสมัครนักเรียนเตรียมทหาร (ในส่วนของกองทัพอากาศ) ประจําปีการศึกษา 2567
เปิดรับสมัครตั้งแต่วันที่
22 มกราคม - 29 กุมภาพันธ์ 2567
คุณสมบัติ
- เพศชาย
- อายุระหว่าง 16 - 18 ปี
- สําเร็จการศึกษาชั้น ม.4 หรือเทียบเท่า
สมัครทางอินเตอร์เน็ตเท่านั้น !! เว็บไซต์ : www.admission.nkrafa.com
join us join air force
อย่ารอช้าโอกาสมาถึงน้องๆแล้ว
มาเป็นส่วนหนึ่งกับพวกเรา
Unbeatable air cadet
รัฐบาลไทย-ข่าวทำเนียบรัฐบาล-นายกฯ สนับสนุนพัฒนาพื้นที่การท่องเที่ยวบ่อน้ำพุร้อน “รักษะวาริน” ผลักดันระนองสู่เมืองท่องเที่ยวเชิงสุขภาพชั้นนำของโลก
วันจันทร์ที่ 22 มกราคม 2567
22/01/2567
นายกฯ สนับสนุนพัฒนาพื้นที่การท่องเที่ยวบ่อน้ําพุร้อน “รักษะวาริน” ผลักดันระนองสู่เมืองท่องเที่ยวเชิงสุขภาพชั้นนําของโลก
นายกฯ สนับสนุนพัฒนาพื้นที่การท่องเที่ยวบ่อน้ําพุร้อน “รักษะวาริน” ผลักดันระนองสู่เมืองท่องเที่ยวเชิงสุขภาพชั้นนําของโลก
นายชัย วัชรงค์ โฆษกประจําสํานักนายกรัฐมนตรี เผยว่า
วันนี้ (22 ม.ค. 67) เวลา 16.00 น. ณ บ่อน้ําแร่ร้อนรักษะวาริน อ.เมืองระนอง จ.ระนอง นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง พร้อมคณะ เยี่ยมชมการบริหารจัดการบ่อน้ําแร่ร้อนรักษะวาริน ซึ่งเป็นสถานที่ท่องเที่ยวเชิงสุขภาพยอดนิยมของจังหวัดระนอง ที่มีบ่อน้ําแร่ร้อนที่เกิดขึ้นเองตามธรรมชาติ และเป็นสถานที่ท่องเที่ยวสําคัญของจังหวัดที่มีการชูอัตลักษณ์ชุมชน อนุรักษ์สิ่งแวดล้อม สร้างรายได้ให้ชุมชนสามารถพึ่งพาตัวเองได้ส่งเสริมการท่องเที่ยวอย่างยั่งยืน
โดยนายกรัฐมนตรีได้เยี่ยมชมการบริหารจัดการบ่อน้ําแร่ร้อนรักษะวาริน พร้อมทั้งเยี่ยมชมสินค้าโอทอป อาทิ กระเป๋าหนังแท้ Handay ผลิตภัณฑ์หนังวัวย้อมจากธรรมชาติ สินค้าอบแห้ง กุ้งเสียบ กุ้งอบแห้ง น้ําพริกกะปิ โรงคั่วกาแฟระนอง
ภายหลังการเยี่ยมชมฯ นายกรัฐมนตรี กล่าวว่า พร้อมสนับสนุนการพัฒนาพื้นที่เพื่อการท่องเที่ยวของจังหวัดระนอง ซึ่งเป็นอีกหนึ่งนโยบายของรัฐบาลและวิสัยทัศน์ของเมืองในด้านการท่องเที่ยว โดยเริ่มต้นจากการวางผังแม่บทนําไปสู่การพัฒนาพื้นที่ให้สามารถใช้ประโยชน์อย่างคุ้มค่า คงไว้ซึ่งอัตลักษณ์ของชุมชน อนุรักษ์สิ่งแวดล้อม สร้างรายได้ให้ชุมชนสามารถพึ่งพาตัวเองได้
“อีกทั้ง เพื่อส่งเสริมให้เกิดการท่องเที่ยวอย่างยั่งยืน รวมถึง การผลักดัน “จังหวัดระนอง” เมืองที่มีความหลากหลายในด้านศิลปวัฒนธรรมขนบธรรมเนียม ประเพณี และแหล่งท่องเที่ยวทางธรรมชาติที่สวยงาม โดยเฉพาะ “น้ําพุร้อนรักษะวาริน” สู่การเป็นแหล่งท่องเที่ยวเชิงสุขภาพชั้นนําของโลก (Wellness City)” นายกรัฐมนตรี ย้ํา
รัฐบาลไทย-ข่าวทำเนียบรัฐบาล-“ศุภมาส” เปิดงาน “ราชภัฏแฟร์ 67 วาไรตี้ วิถีถิ่น อันดามัน" ชูผลงานน้อมนำแนวพระราชดำริพัฒนาชุมชน เสริมเศรษฐกิจฐานราก สร้างงาน สร้างรายได้ให้คนท้องถิ่น
วันจันทร์ที่ 22 มกราคม 2567
“ศุภมาส” เปิดงาน “ราชภัฏแฟร์ 67 วาไรตี้ วิถีถิ่น อันดามัน" ชูผลงานน้อมนําแนวพระราชดําริพัฒนาชุมชน เสริมเศรษฐกิจฐานราก สร้างงาน สร้างรายได้ให้คนท้องถิ่น
.....
“ศุภมาส” เปิดงาน “ราชภัฏแฟร์ 67 วาไรตี้ วิถีถิ่น อันดามัน" ชูผลงานน้อมนําแนวพระราชดําริพัฒนาชุมชน เสริมเศรษฐกิจฐานราก สร้างงาน สร้างรายได้ให้คนท้องถิ่น
เมื่อวันที่ 19 ม.ค. 67 น.ส.ศุภมาส อิศรภักดี รมว.การอุดมศึกษา วิทยาศาสตร์ วิจัยและนวัตกรรม (อว.) เป็นประธานเปิดงาน “ราชภัฏแฟร์ 67 วาไรตี้ วิถีถิ่น อันดามัน” จัดโดยมหาวิทยาลัยราชภัฏภูเก็ต (PKRU) ร่วมกับ คณะกรรมการส่งเสริมกิจการมหาวิทยาลัยราชภัฏภูเก็ต (คสม.) ซึ่งจะจัดขึ้นระหว่างวันที่ 19 - 28 มกราคม 2567 ณ ศูนย์ประชุมอันดามันพรรณราย มหาวิทยาลัยราชภัฏภูเก็ต เพื่อจัดหารายได้เป็นทุนการศึกษาและทุนสนับสนุนการพัฒนามหาวิทยาลัย ภายในงานมีการนําเสนอผลงานวิชาการและผลงานพัฒนาท้องถิ่นของมหาวิทยาลัย ตลอดจนการออกบูธจําหน่ายสินค้า OTOP ทั่วไทย ร่วมกับงานนวัตกรรมยานยนต์ไฟฟ้า สวนสนุก และกิจกรรมพฤกษาพาโชค โดยมี นายโสภณ สุวรรณรัตน์ ผู้ว่าราชการจังหวัดภูเก็ต ผศ.ดร.หิรัญ ประสารการ อธิการบดีมหาวิทยาลัยราชภัฏภูเก็ต ดร.วิภาพรรณ คูสุวรรณ ประธานคณะกรรมการส่งเสริมกิจการมหาวิทยาลัย หัวหน้าและตัวแทนส่วนราชการ ภาคเอกชน และประชาชนให้การต้อนรับ พร้อมจัดโชว์การแสดงดนตรีในเพลงมนต์รักลูกทุ่ง โดยนักศึกษาวิชาเอกศิลปะการแสดง คณะครุศาสตร์ มรภ.ภูเก็ต
น.ส.ศุภมาส กล่าวว่า มหาวิทยาลัยราชภัฏภูเก็ต เป็นมหาวิทยาลัยที่มีพันธกิจหลักในการพัฒนาชุมชนท้องถิ่นและขณะนี้ได้ทําหน้าที่เป็น อว.ส่วนหน้า จังหวัดภูเก็ต ประสานและบูรณาการความร่วมมือกับหน่วยงานทุกภาคส่วนในจังหวัด ในการจัดงานราชภัฏแฟร์ได้รับการสนับสนุนอย่างดียิ่งจากคณะกรรมการส่งเสริมกิจการมหาวิทยาลัย ในการสนับสนุนทุนการศึกษาแก่นักศึกษาที่ขาดแคลนทุนทรัพย์ให้มีโอกาสศึกษาต่อ โดยร่วมกับหน่วยงานหลายภาคส่วนทั้งหน่วยงานภายในมหาวิทยาลัยและภาคีเครือข่าย ซึ่งแนวคิดของการจัดงานครั้งนี้ ได้น้อมนําแนวพระราชดําริมาประยุกต์ใช้ในการพัฒนาชุมชนท้องถิ่น ส่งเสริมเศรษฐกิจฐานราก เพื่อให้เกิดการจ้างงาน สร้างรายได้ให้แก่พี่น้องประชาชน รวมถึงมุ่งเน้นส่งเสริมการใช้พลังงานสะอาด ส่งเสริมการสืบสานศิลปวัฒนธรรม และอัตลักษณ์ท้องถิ่นด้วย
งานราชภัฏแฟร์นับเป็นงานใหญ่รับต้นปี 2567 ของมหาวิทยาลัยราชภัฏภูเก็ต ที่ผสานการนําเสนอความโดดเด่นของงานวิชาการและผลงานพัฒนาท้องถิ่นอันดามัน โดยอาจารย์และนักศึกษาร่วมกับกิจกรรมด้านการท่องเที่ยวในรูปแบบมหกรรมงาน OTOP ซึ่งคาดว่าจะมีประชาชนในจังหวัดภูเก็ต จังหวัดใกล้เคียง และนักท่องเที่ยวทั้งชาวไทยชาวต่างชาติ เข้ามาเที่ยวชมงานและเลือกซื้อสินค้าใน "ราชภัฏแฟร์" เป็นจํานวนมาก จะสามารถสร้างเม็ดเงินหมุนเวียนให้กับเศรษฐกิจฐานรากได้กว่า 30 ล้านบาท และเป็นทุนการศึกษาและทุนสนับสนุนเพื่อการพัฒนามหาวิทยาลัยสู่การพัฒนาสังคมที่ยั่งยืนต่อไป
#อว #กระทรวงอว #MHESI #กระทรวงการอุดมศึกษาวิทยาศาสตร์วิจัยและนวัตกรรม #ราชภัฏแฟร์
รัฐบาลไทย-ข่าวทำเนียบรัฐบาล-เพิ่ม “ตำรวจนครบาล” เป็น “เจ้าพนักงานทางหลวงท้องถิ่น” เสริมประสิทธิภาพ ปราบรถบรรทุกเกินน้ำหนัก ใน กทม.
วันอาทิตย์ที่ 21 มกราคม 2567
เพิ่ม “ตํารวจนครบาล” เป็น “เจ้าพนักงานทางหลวงท้องถิ่น” เสริมประสิทธิภาพ ปราบรถบรรทุกเกินน้ําหนัก ใน กทม.
.....
กระทรวงมหาดไทย ออกคําสั่งแต่งตั้งเจ้าพนักงานทางหลวงสําหรับทางหลวงท้องถิ่น โดยเพิ่มเจ้าหน้าที่ตํารวจจราจรในสังกัดกองบัญชาการตํารวจนครบาล ให้เป็น เจ้าพนักงานทางหลวง สําหรับทางหลวงท้องถิ่น ในพื้นที่ กทม. จากเดิมที่มีเฉพาะหน่วยงานที่เกี่ยวข้องของ กทม.
.
เจ้าพนักงานทางหลวงท้องถิ่น ทําหน้าที่ดูแลให้มีการปฏิบัติตาม พ.ร.บ.ทางหลวง พ.ศ.2535 เช่น เรียกตรวจยานพาหนะที่เชื่อว่ามีการกระทําผิด จับกุมผู้กระทําผิดส่งพนักงานฝ่ายปกครอง หรือ ตํารวจ ตรวจจับรถบรรทุกเกินน้ําหนัก ซึ่งพบปัญหาบ่อยครั้งในเขต กทม.
.
ปัจจุบัน กทม. ทยอยขึ้นทะเบียนทางหลวงท้องถิ่นแล้วประมาณ 2,000 กม. เหลือที่ต้องขึ้นทะเบียนอีกประมาณ 3,708 กม. โดยทางหลวงท้องถิ่นที่ขึ้นทะเบียนแล้วต้องมีเจ้าพนักงานทางหลวงท้องถิ่น กํากับดูแลและบังคับใช้กฎหมาย ให้เกิดความเรียบร้อยและปลอดภัย
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม นำ ป.ป.ส. ตรวจเรือถูกทิ้งกลางทะเล หลังพบเชื่อมโยงคดีเรือบรรทุกยาเสพติด ๒ ตันที่ฉะเชิงเทรา สั่งขยายผลผู้สั่งการกัปตันเรือผันตัวส่งยาเสพติด
วันจันทร์ที่ 22 มกราคม 2567
22/01/2567
รัฐมนตรีว่าการกระทรวงยุติธรรม นํา ป.ป.ส. ตรวจเรือถูกทิ้งกลางทะเล หลังพบเชื่อมโยงคดีเรือบรรทุกยาเสพติด ๒ ตันที่ฉะเชิงเทรา สั่งขยายผลผู้สั่งการกัปตันเรือผันตัวส่งยาเสพติด
รัฐมนตรีว่าการกระทรวงยุติธรรม นํา ป.ป.ส. ตรวจเรือถูกทิ้งกลางทะเล หลังพบเชื่อมโยงคดีเรือบรรทุกยาเสพติด ๒ ตันที่ฉะเชิงเทรา สั่งขยายผลผู้สั่งการกัปตันเรือผันตัวส่งยาเสพติด
ในวันอาทิตย์​ที่ ๒๑ มกราคม ๒๕๖๗ เวลา ๑๕.๓๐ น. ณ ท่าเรือหลังวัดช่องลม จังหวัดสมุทรสาคร พันตํารวจเอก ทวี สอดส่อง รัฐมนตรีว่าการกระทรวงยุติธรรม พร้อมด้วย พล.ต.ท.ภาณุรัตน์ หลักบุญ เลขาธิการ ป.ป.ส. ผู้แทนจากสถาบันนิติวิทยาศาสตร์กองบัญชาการตํารวจปราบปรามยาเสพติด กองกํากับการสุนัขตํารวจ (k9) สถานีตํารวจน้ํา ๔ กองกํากับการ ๔ กองบังคับการตํารวจตรวจเรือ ศร.ชล.สมุทรสาคร กองทัพเรือ สํานักงานเจ้าท่าภูมิภาคสาขาสมุทรสาคร เข้าตรวจสอบเรือปวันรัตน์ ที.เค. หลังพบความเกี่ยวข้องและมีผู้เช่ารายเดียวกับคดีจับกุม ไอซ์ ๙๙๙ กก. คีตามีน ๑.๒ ตัน ภายในเรือเมื่อวันที่ ๔ ธันวาคม ๒๕๖๖ ที่จังหวัด​ฉะเชิงเทรา
พันตํารวจเอก ทวี สอดส่อง รัฐมนตรีว่าการกระทรวงยุติธรรม กล่าวว่า การตรวจสอบเรือปวันรัตน์ ที.เค. เป็นผลสืบเนื่องจาก คดีวันที่ ๔ ธันวาคม ๒๕๖๖ ตํารวจปราบปรามยาเสพติด จับกุมผู้ต้องหา ๓ คน พร้อมไอซ์ ๙๙๙ กิโลกรัม คีตามีน ๑.๒ ตัน ซุกซ่อนภายในเรือศรีมงคลทรัพย์ ที่บริเวณท่าเรือในพื้นที่ตําบล​บางประกง อําเภอ​บางประกง จังหวัด​ฉะเชิงเทรา และจากการสืบสวนขยายผลทราบว่า นายชาญชัย หรือกัปตันตุ้ย (เป็นผู้สั่งการ) ได้ดําเนินการเช่าเรือศรีมงคลทรัพย์ในการลําเลียงยาเสพติด โดยพบว่าเคยมีการลักลอบลําเลียงยาเสพติดไปส่งในน่านน้ําสากลมาแล้ว จํานวน ๗ ครั้ง (ในช่วงเดือนมิถุนายน – ธันวาคม ๒๕๖๖) เจ้าหน้าที่จึงรวบรวมพยานหลักฐานขอศาลอนุมัติหมายจับนายชาญชัย หรือกัปตันตุ้ย กับพวกรวม ๔ คน และต่อมาในห้วงวันที่ ๙ - ๒๐ ธันวาคม ๒๕๖๖ บช.ปส. ร่วมกับ สํานักงาน ป.ป.ส. ได้เปิดปฏิบัติการปิดล้อมตรวจค้น เพื่อตรวจยึดทรัพย์สินบุคคลตามหมายจับ จํานวน ๑๐ จุด ผลปฏิบัติการจับกุมบุคคลตามหมายจับ ๒ คน ตรวจยึดทรัพย์สินมูลค่าประมาณ ๑๔๐ ล้านบาท ส่วน นายชาญชัย หรือกัปตันตุ้ย (ผู้สั่งการ) ยังหลบหนี
รัฐบาลไทย-ข่าวทำเนียบรัฐบาล-​นายกฯ ลงพื้นที่ตรวจราชการ จ. ระนอง สักการะศาลหลักเมืองระนองและอนุสาวรีย์พระยาดำรงสุจริตมหิศรภักดี เพื่อความเป็นสิริมงคล
วันจันทร์ที่ 22 มกราคม 2567
22/01/2567
​นายกฯ ลงพื้นที่ตรวจราชการ จ. ระนอง สักการะศาลหลักเมืองระนองและอนุสาวรีย์พระยาดํารงสุจริตมหิศรภักดี เพื่อความเป็นสิริมงคล
​นายกฯ ลงพื้นที่ตรวจราชการ จ. ระนอง สักการะศาลหลักเมืองระนองและอนุสาวรีย์พระยาดํารงสุจริตมหิศรภักดี เพื่อความเป็นสิริมงคล
นายชัย วัชรงค์ โฆษกประจําสํานักนายกรัฐมนตรี เปิดเผยว่า วันนี้ (22 ม.ค. 67) เวลา 10.50 น. ณ ศาลหลักเมืองระนอง อําเภอเมืองระนอง จังหวัดระนอง นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง สักการะศาลหลักเมืองระนองและอนุสาวรีย์พระยาดํารงสุจริตมหิศรภักดี (คอซู้เจียง) เพื่อความเป็นสิริมงคลในการลงพื้นที่ โดยมี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย และนางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม เข้าร่วมด้วย
โอกาสนี้นายกรัฐมนตรีได้จุดธูป วางพวงมาลัย ดอกไม้ ผูกผ้า 3 สี และปิดทอง เพื่อสักการะศาลหลักเมืองระนอง และอนุสาวรีย์พระยาดํารงสุจริตมหิศรภักดี (คอซู้เจียง) ผู้บุกเบิกและทําคุณประโยชน์ในด้านการทําเหมืองแร่และดีบุกในประเทศไทย บริเวณด้านหน้าเทศบาลเมืองระนอง ซึ่งเป็นสถานที่ของชาวจังหวัดระนองสักการะบูชาและเป็นหลักยึดเหนี่ยวจิตใจ พร้อมกับทักทายและรับดอกไม้จากประชาชนชาวจังหวัดระนองที่มารอให้การต้อนรับด้วยความเป็นกันเอง ก่อนเดินทางต่อไปยังท่าเรือ-เกาะสอง ต.ปากน้ํา อ.เมืองระนอง จ.ระนอง
รัฐบาลไทย-ข่าวทำเนียบรัฐบาล-เชิญชวนเกษตรกร - ปชช. สมัครร่วมโครงการจ้างงานกับกรมชลฯ ช่วงว่างเว้นทำการเกษตร
วันจันทร์ที่ 22 มกราคม 2567
เชิญชวนเกษตรกร - ปชช. สมัครร่วมโครงการจ้างงานกับกรมชลฯ ช่วงว่างเว้นทําการเกษตร
.....
กระทรวงเกษตรและสหกรณ์ มีนโยบายเพื่อให้เกษตรกรมีรายได้ทดแทนจากการว่างเว้นการทําการเกษตร ด้วยการจ้างแรงงานชลประทาน ในปีงบประมาณ 2567 ปฏิบัติงานซ่อมแซม บํารุงรักษา ขุดลอก ปรับปรุงงานชลประทาน งานก่อสร้างแหล่งน้ําและระบบส่งน้ําเพื่อชุมชน แก้มลิง เป็นต้น วงเงินจ้างประมาณ 5,154.70 บาท/คน/เดือน
.
สําหรับปีนี้ มีแผนจ้างแรงงานเพิ่มเติมประมาณ 9,472 คน ระยะเวลาจ้างงาน 8 เดือน (ต.ค. 66 – พ.ค. 67) ปัจจุบันมีการจ้างแรงงานทั่วประเทศไปแล้ว 3,790 คน หรือ 40% ของแผนฯ และยังคงเดินหน้ารับสมัครจ้างแรงงานอย่างต่อเนื่อง เพื่อให้ครบตามเป้าหมายที่กําหนดไว้
.
เกษตรกรหรือประชาชนที่สนใจเข้าร่วมโครงการฯ สามารถสอบถามหรือสมัครได้ที่โครงการชลประทานใกล้บ้าน หรือทางสายด่วนกรมชลประทาน 1460
.
อ่านเพิ่มเติม คลิกhttps://www.thaigov.go.th/news/contents/details/77668
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล- “ประเสริฐ” รุกจัดการเว็บพนันเด็ดขาด 3 เดือน ปิด กว่า 12,000 เว็บพนัน
วันจันทร์ที่ 22 มกราคม 2567
“ประเสริฐ” รุกจัดการเว็บพนันเด็ดขาด 3 เดือน ปิด กว่า 12,000 เว็บพนัน
นายประเสริฐ จันทรรวงทอง รมว.ดีอี รุกจัดการเว็บพนันเด็ดขาด 3 เดือน ปิด กว่า 12,000 เว็บพนัน
นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (รมว.ดีอี) กล่าวว่า ในช่วงที่ผ่านมา แก๊งเว็บพนันออนไลน์เหิมเกริมมากตามที่เป็นข่าวออกมาว่า เงินหมุนเวียนเป็นพันๆหมื่นฯ ล้านบาทต่อปี โดยใช้เงินที่ได้มาง่ายๆ ซื้อบ้านหลังใหญ่ๆ ซื้อรถราคาแพงๆ ตลอดจนซื้อเจ้าหน้าที่รัฐ และซื้อนักการเมือง เว็บพนันเป็นเครื่องมือโจร มีการโกง หลอกเอาข้อมูลไปขาย โดยเฉพาะมีเยาวชนจํานวนมากหลงเชื่อ เข้าไปเล่นเว็บพนัน โจรเว็บพนันพวกนี้ สร้างความเสียหายทั้งทางเศรษฐกิจและสังคมในวงกว้าง
รัฐมนตรี ประเสริฐ กล่าวเน้นว่า “ผมต้องการแก้ปัญหานี้ อย่างจริงจัง โดยสั่งการให้มีการจัดตั้งทีมเฉพาะกิจจัดการเว็บพนันออนไลน์ ใช้เทคโนโลยีดิจิทัล AI มาช่วย ทั้งปิดกั้นและติดตามเส้นทางการเงิน เพื่อหาเจ้าของนายทุน ผู้ที่เกี่ยวข้องมาลงโทษตามกฎหมายอย่างเด็ดขาด” สําหรับทีมเฉพาะกิจที่ตั้งขึ้นมาจะใช้เจ้าหน้า ดีอี เป็นหลัก และทํางานอย่างใกล้ชิดกับตํารวจ และปปง. ซึ่งขอเตือนว่า อย่ายุ่งกับเว็บพนันเพราะเสี่ยงติดคุก เงินหมด บัญชี
และ เมื่อวันที่ 22 ธค 2566 กระทรวง ดีอี ร่วมกับ ตํารวจไซเบอร์ ทลาย 2 เว็บพนัน ได้แก่ ufabet-jc และ play.beer777 พบเงินสะพัด 1.3 หมื่นล้านต่อปี ผู้ต้องหาจนมุมตรวจยึดทรัพย์สินกว่า 150 ล้าน รายแรกค้นห้องพักในคอนโดฯหรูย่านบางกะปิ 4 จุด จับกุมผู้ต้องหา 7 ราย เจอเงินสด 120 ล้าน และรถปอร์เช่ 1 คัน อีกรายค้นบ้านย่านลาดพร้าวรวบ 2 คน เงิน 8 ล้านและทรัพย์สินอีกเพียบ รวมผู้ต้องหา 9 คน
สําหรับการปิดกั้นเว็บพนัน ช่วง 1 ต.ค. – 31 ธ.ค. 2566 ดีอี ได้ปิดกั้นเว็บพนันแล้ว 12,045 เว็บ เพิ่มขึ้น เกือบ 40 เท่าตัว จากเดิมปิดกั้นเว็บพนัน 310 เว็บ ในช่วง 1 ต.ค. – 31 ธ.ค. 2565
สําหรับความผิด พ.ร.บ.การพนัน มีดังนี้
- ผู้จัดให้เล่น - มาตรา 5 จําคุก 1-10 ปี ปรับ 20,000 – 200,000 บาท หรือทั้งจําทั้งปรับ
- ผู้เล่น/ประกาศชักชวน - มาตรา 12 จําคุกไม่เกิน 2 ปี ปรับไม่เกิน 2,000 บาท หรือ ทั้งจําทั้งปรับ
รัฐมนตรี ประเสริฐ กล่าวในตอนท้ายว่า “ดีอี เอาจริงเรื่องนี้ ตั้งทีม ใช้เทคโนโลยี AI เจาะเส้นทางการเงิน ร่วมกับหน่วยงานเกี่ยวข้องปราบปรามเว็บพนันต่อเนื่อง เพื่อตัดวงจรอาชญากรรมออนไลน์ไม่ให้เกิดความเสียหายในวงกว้าง และขอเตือนเยาวชนอย่าเข้าไปเล่นเว็บพนัน เพราะนอกจากอาจเสียทรัพย์ แล้ว อาจถูกหลอกให้โหลดแอป ดูดเงินมาติดตั้งในเครื่อง หรือหลอกลวงขโมยข้อมูลสําคัญไปใช้ทําผิดกฎหมาย สร้างความเสียหายให้กับตนเองและครอบครัว ”
รัฐบาลไทย-ข่าวทำเนียบรัฐบาล-ปลื้ม! ไทยติดอันดับ 1 นักเดินทาง Airbnb นิยม - อันดับ 6 ของโลก สถานที่ควรเที่ยวในปี 2024
วันอาทิตย์ที่ 21 มกราคม 2567
ปลื้ม! ไทยติดอันดับ 1 นักเดินทาง Airbnb นิยม - อันดับ 6 ของโลก สถานที่ควรเที่ยวในปี 2024
.....
นายเศรษฐา ทวีสิน นายกรัฐมนตรี และรมว.กค. ปลื้ม ไทยติดอันดับ 1 ประเทศที่นักเดินทางชาวจีนอยากท่องเที่ยว และอันดับ 6 ของโลก สถานที่ที่ควรไปเที่ยวในปี 2024 พร้อมชื่นชมการทํางานของทุกหน่วยงานที่เกี่ยวข้องที่สามารถทําให้ประเทศไทยกลับมาสู่เรดาร์ สะท้อนความเชื่อมั่นที่มีต่ออุตสาหกรรมท่องเที่ยวไทย
.
ผลการจัดอันดับประเทศไทย ของแพลตฟอร์ม Airbnb พบว่า ประเทศไทยติดอันดับที่ 1 จุดหมายปลายทางยอดนิยม สําหรับนักท่องเที่ยวชาวจีนในช่วงฤดูหนาว เดือน ธ.ค. 66 - ก.พ. 67 และเป็น 1 ใน 20 อันดับเมืองยอดนิยม จุดหมายปลายทางในไทยที่ผู้เข้าพักชาวจีนค้นหามากที่สุดบนแพลตฟอร์ม Airbnb ในช่วงฤดูหนาวเช่นกัน
.
นอกจากนี้ The Telegraph สื่อของประเทศอังกฤษ ได้จัดลําดับให้ไทยเป็นอันดับที่ 6 ใน 20 สถานที่ที่ควรไปเที่ยวในปี 2024 (The 20 places you must visit in 2024) และเป็นประเทศเดียวในภูมิภาคเอเชียที่ติด Top 10
.
ขณะที่ 5 เมือง ของไทยถูกจัดให้เป็น 1 ใน 20 อันดับเมืองยอดนิยม ได้แก่ ภูเก็ต, กรุงเทพฯ, เชียงใหม่, เกาะสมุย และพัทยา ตามลําดับ
.
อ่านเพิ่มเติม คลิกhttps://www.thaigov.go.th/news/contents/details/77603
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-นายกฯ ยืนยันรัฐบาลรับฟังและชี้แจงประชาชนต่อโครงการ Landbridge พร้อมศึกษาทุกด้านไม่ให้เกิดผลกระทบ ยืนยันเป็นอีกโอกาสโครงการขนาดใหญ่ในประเทศรอบ 20 ปี
วันจันทร์ที่ 22 มกราคม 2567
22/01/2567
นายกฯ ยืนยันรัฐบาลรับฟังและชี้แจงประชาชนต่อโครงการ Landbridge พร้อมศึกษาทุกด้านไม่ให้เกิดผลกระทบ ยืนยันเป็นอีกโอกาสโครงการขนาดใหญ่ในประเทศรอบ 20 ปี
นายกฯ ยืนยันรัฐบาลรับฟังและชี้แจงประชาชนต่อโครงการ Landbridge พร้อมศึกษาทุกด้านไม่ให้เกิดผลกระทบ ยืนยันเป็นอีกโอกาสโครงการขนาดใหญ่ในประเทศรอบ 20 ปี
นายชัย วัชรงค์ โฆษกประจําสํานักนายกรัฐมนตรี เปิดเผยว่า วันนี้ (22 มกราคม 2567) เวลา 13.30 น. นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ลงพื้นที่ติดตามโครงการสะพานเศรษฐกิจเชื่อมฝั่งทะเล อ่าวไทย - อันดามัน (Landbridge ชุมพร - ระนอง) ณ อุทยานแห่งชาติแหลมสน อ.กะเปอร์ จ.ระนอง โดยมีนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย นายสุริยะ จึงรุ่งเรืองกิจ รัฐมนตรีว่าการกระทรวงคมนาคม และนางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม เข้าร่วมด้วย
ภายหลังการรับฟังบรรยายสรุปโครงการสะพานเศรษฐกิจเชื่อมฝั่งทะเล อ่าวไทย - อันดามัน (Landbridge ชุมพร - ระนอง) จากทางสํานักงานนโยบายและแผนการขนส่งและจราจร (สนข.) กระทรวงคมนาคม นายกรัฐมนตรีได้เปิดเผยต่อสื่อมวลชนว่า วันนี้เป็นครั้งแรกที่ได้ลงพื้นที่บริเวณนี้ พร้อมได้รับฟังการนําเสนอถึงวิธีการโดยภาพรวม รวมทั้งการคาดการณ์ว่าจะมีการถมทะเลเท่าไหร่ มีระยะห่างออกไปเท่าไหร่ และยังมีการสร้างสะพานที่มีตอม่อ ทําให้เรือประมงของพี่น้องประชาชนยังคงสามารถประกอบอาชีพได้ ทั้งนี้ ในการริเริ่มโครงการใหญ่ ๆ เป็นเรื่องธรรมดาที่จะต้องมีคนเห็นด้วยและไม่เห็นด้วย รัฐบาลมีหน้าที่ต้องรับฟังความเห็น และชี้แจงประชาชนทั้งในพื้นที่และนอกพื้นที่ ซึ่งในรอบ 20 ปีที่ผ่านมา ประเทศไทยไม่มีโครงการใหญ่ Mega Project เลย โดยในช่วงอดีต นายกรัฐมนตรี ดร. ทักษิณ มีโครงการขนาดใหญ่ที่สําเร็จและสร้างประโยชน์ให้ประเทศมหาศาล คือสนามบินสุวรรณภูมิ ซึ่งเป็นส่วนสําคัญของการพัฒนาประเทศทําให้ไทยพัฒนาถึงทุกวันนี้ได้
ทั้งนี้ โครงการ Landbridge เป็นโครงการเชื่อมโยงท่าเรือฝั่งอันดามัน บริเวณแหลมอ่าวอ่าง จังหวัดระนอง และอ่าวไทย บริเวณแหลมริ่ว จังหวัดชุมพร ด้วยเส้นทางมอเตอร์เวย์ และรถไฟทางคู่ที่สามารถเชื่อมต่อไปยังระบบรถไฟในประเทศได้ เพิ่มศักยภาพการขนส่งของไทย ร่นระยะเวลาขนส่งข้ามช่องแคบมะละกาที่แออัด รองรับปริมาณสินค้าที่เพิ่มขึ้นในอนาคต และสามารถขยายท่าเรือ เพื่อรองรับการท่องเที่ยวด้วยเรือสําราญ โครงการนี้จึงถือว่าสําคัญ เพราะจะนําความเจริญมาสู่ประเทศ สร้างแรงจูงใจให้บริษัทขนาดใหญ่ระหว่างประเทศมาตั้งฐานผลิตรถยนต์ เครื่องจักรกล อุปกรณ์ทางอิเล็กทรอนิกส์ ในไทย สร้างความมั่นคงทางเศรษฐกิจให้ประเทศ
อย่างไรก็ดี สําหรับข้อกังวลเรื่องผลกระทบต่อสิ่งแวดล้อม รัฐบาลจะมีการศึกษาถึงผลกระทบในขั้นต้น และต่อไปจะเริ่มศึกษาลงไปที่แหล่งน้ําพุร้อน แหล่งท่องเที่ยวอื่น ๆ ต่อไป ในส่วนของการจ้างงาน ให้มองว่าเป็นเรื่องของโอกาส โดยท่าเรือที่สร้างขึ้นมาไม่ใช่แค่ท่าเรือขนสินค้าเท่านั้น แต่รวมถึงเรือสําราญ ซึ่งถือเป็นโอกาสสําคัญทั้งเป็นของชาวระนองและจังหวัดแถบอันดามัน ควบคู่ไปกับการพัฒนาภาคใต้ทั้งภูมิภาค ช่วยยกระดับชีวิตความเป็นอยู่ของประชาชน ซึ่งในตอนท้าย นายกรัฐมนตรียืนยันว่า ในการทํา Mega Project นี้เป็นเรื่องสําคัญที่ต้องทําการศึกษาอย่างละเอียดในทุกมิติควบคู่กันไป
รัฐบาลไทย-ข่าวทำเนียบรัฐบาล-"วราวุธ" รมว.พม. ระบุ พม. ได้รายละเอียด 23 ผู้เสียชีวิตครบแล้ว แบ่งช่วยเหลือ 4 มิติ กาย-จิตใจ-การศึกษา-รายได้และความเป็นอยู่ รับ ห่วงทุกเคส
วันจันทร์ที่ 22 มกราคม 2567
"วราวุธ" รมว.พม. ระบุ พม. ได้รายละเอียด 23 ผู้เสียชีวิตครบแล้ว แบ่งช่วยเหลือ 4 มิติ กาย-จิตใจ-การศึกษา-รายได้และความเป็นอยู่ รับ ห่วงทุกเคส
"วราวุธ" รมว.พม. ระบุ พม. ได้รายละเอียด 23 ผู้เสียชีวิตครบแล้ว แบ่งช่วยเหลือ 4 มิติ กาย-จิตใจ-การศึกษา-รายได้และความเป็นอยู่ รับ ห่วงทุกเคสเครียด เศร้า ซึม จิตใจย่ําแย่ ให้ทีมสหวิชาชีพเข้าประกบทุกครอบครัว
วันที่ 19 มกราคม 2567 นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม) กล่าวถึงรายงานความคืบหน้าการให้ความช่วยเหลือผู้ประสบภัยจากเหตุโรงงานพลุระเบิด ที่ ต.ศาลาขาว อ.เมือง จ.สุพรรณบุรี ว่า ถือเป็นพระมหากรุณาที่คุณที่พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้ พล.อ.ไพบูลย์ คุ้มฉายา องคมนตรี ร่วมกับมูลนิธิราชประชานุเคราะห์ ในพระบรมราชูปถัมภ์ เชิญสิ่งของพระราชทานมอบแก่ประชาชนผู้ประสบอัคคีภัย และองคมนตรีได้เยี่ยมเยียน สอบถามความเดือดร้อนของพี่น้องประชาชนที่ประสบภัย ซึ่งถือเป็นขวัญและกําลังใจ นอกจากผู้ได้รับผลกระทบแล้ว ยังเป็นขวัญและกําลังใจให้กับเจ้าหน้าที่ที่ปฏิบัติหน้าที่อยู่ด้วย
นายวราวุธ กล่าวต่อไปว่า ขณะนี้ ผู้เสียชีวิต 23 ราย เราได้รายละเอียดครบทุกคนแล้ว โดยทราบว่ามีใครเป็นผู้ที่เกี่ยวข้องบ้าง เกี่ยวข้องอย่างไร เพราะบางคน ผู้ได้รับผลกระทบที่สุดคือหลาน โดยมีลูก มีอาชีพรับจ้างรายได้ไม่แน่นอน ฉะนั้นคนที่เสียชีวิตจะเป็นเสาหลัก แต่บางบ้าน ผู้เสียชีวิตไม่ใช่เสาหลัก ดังนั้น จึงจะพิจารณาเป็นรายๆ ไป
นายวราวุธ กล่าวต่อไปอีกว่า ข้อมูลรายละเอียดทั้งหมด เราแบ่งเป็น 4 มิติ ได้แก่ สุขภาพกาย สุขภาพจิต การศึกษา รายได้และความเป็นอยู่ โดยในแต่ละมิติจะมีหลายหน่วยงานเข้ามาช่วยเหลือกัน อาทิ เรื่องสุขภาพกายและสุขภาพจิต จะเป็นเรื่องของกระทรวง พม. กับ กระทรวงสาธารณสุข เรื่องการศึกษา จะมีทั้งเงินช่วยเหลือจากหน่วยงานต่างๆ เข้ามา ด้านรายได้จะมีเงินประกันสังคม จากกระทรวงแรงงาน ส่วนเรื่องความเป็นอยู่ จะมีกระทรวงมหาดไทย และภาคเอกชนเข้ามาช่วยด้วย อย่างไรก็ตาม ตนย้ํากับ ทีม พม. หนึ่งเดียว แล้วว่า ขณะที่ กระทรวง พม. มีศูนย์วอร์รูมแล้ว ขอให้มีการประสานงานที่ดีกับหน่วยงานอื่น เพราะจําเป็นอย่างยิ่งที่จะต้องได้ข้อมูลที่ถูกต้อง ไม่สับสน
นายวราวุธ กล่าวเพิ่มเติมว่า ตอนนี้ เคสที่หนัก คือ 3 ครอบครัว เด็กเยาวชนที่สูญเสียทั้งพ่อและแม่ พร้อมกัน เนื่องจากเป็นเด็กเล็ก ยังเรียนหนังสือ ซึ่งขณะนี้ มีหลายฝ่ายเข้าช่วยเหลือเรื่องทุนการศึกษา ทุกคนจะต้องได้เรียนต่ออย่างแน่นอน และต้องขอขอบคุณ ทุกหน่วยงาน ภาคเอกชนทุกราย และอีกหลายฝ่ายที่ยื่นมือเข้ามาช่วยสนับสนุนร่วมกัน
“ทีมสหวิชาชีพและนักจิตวิทยาได้รายงานกรณีเข้าประกบดูแลเคสระบุว่า ตอนนี้ทุกคนอยู่ในภาวะเครียด เศร้า และซึม จิตใจย่ําแย่ ซึ่งในช่วง 7 - 10 วันแรกนี้ ทีมสหวิชาชีพและนักจิตวิทยาจะประกบอยู่ทุกวันตลอดเวลา มีการประเมินสภาพจิตใจกันทุกวัน สถานการณ์หลังพูดคุยแล้วจิตใจเป็นอย่างไร และมีทีมแพทย์ ทีมนักจิตวิทยาจากโรงพยาบาลเจ้าพระยายมราชจ.สุพรรณบุรี กระทรวงสาธารณสุข เข้ามาร่วมงานกันด้วย เราต้องตามติดกันทุกวัน เพราะในเบื้องต้น สิ่งที่สําคัญที่สุดคือการดูแลสภาพจิตใจกันก่อน” นายวราวุธ กล่าวในตอนท้าย
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม #พมหนึ่งเดียว #ศรส #พม #โรงงานพลุระเบิด #พลุระเบิดสุพรรณบุรี #สุพรรณบุรี
รัฐบาลไทย-ข่าวทำเนียบรัฐบาล-รัฐบาลย้ำ กยศ.  มุ่งให้โอกาสทางการศึกษาแก่นักเรียน นักศึกษาที่ขาดแคลน ยืนยันผู้ที่มีคุณสมบัติครบตามที่กองทุนฯ กำหนดจะได้รับสิทธิในการกู้ยืมทุกราย  ขออย่าหลงเชื่อข่าวระงับการกู้ยืมฯ
วันจันทร์ที่ 22 มกราคม 2567
22/01/2567
รัฐบาลย้ํา กยศ.  มุ่งให้โอกาสทางการศึกษาแก่นักเรียน นักศึกษาที่ขาดแคลน ยืนยันผู้ที่มีคุณสมบัติครบตามที่กองทุนฯ กําหนดจะได้รับสิทธิในการกู้ยืมทุกราย  ขออย่าหลงเชื่อข่าวระงับการกู้ยืมฯ
รัฐบาลย้ํา กยศ.  มุ่งให้โอกาสทางการศึกษาแก่นักเรียน นักศึกษาที่ขาดแคลน ยืนยันผู้ที่มีคุณสมบัติครบตามที่กองทุนฯ กําหนดจะได้รับสิทธิในการกู้ยืมทุกราย  ขออย่าหลงเชื่อข่าวระงับการกู้ยืมฯ
วันนี้ (22 มกราคม 67) นายคารม พลพรกลาง รองโฆษกประจําสํานักนายกรัฐมนตรี เปิดเผยว่า ตามที่มีการส่งต่อเรื่อง กองทุนเงินให้กู้ยืมเพื่อการศึกษา (กยศ. ) ระงับการให้กู้ยืมของนักศึกษา และแจ้งว่า อยู่ระหว่างการตรวจสอบข้อมูลการให้กู้ยืมนั้น ขอย้ําว่าข้อมูลดังกล่าว ไม่เป็นความจริง
นายคารม กล่าวว่า ทางกองทุนเงินให้กู้ยืมเพื่อการศึกษา ได้ตรวจสอบข้อมูลพร้อมชี้แจงว่า ขณะนี้ได้อนุมัติเงินกู้ให้แก่นักศึกษาครบถ้วนแล้ว ซึ่งนักศึกษาที่ยื่นกู้ในระบบและแนบเอกสารถูกต้องตามสิทธิของผู้กู้นั้น ได้รับอนุมัติครบถ้วนแล้วทุกราย
“รัฐบาล โดย กองทุนเงินให้กู้ยืมเพื่อการศึกษาขอยืนยันว่า กองทุนฯ เป็นหน่วยงานที่ให้โอกาสทางการศึกษาแก่นักเรียน นักศึกษาที่ขาดแคลน โดยผู้ที่มีคุณสมบัติครบตามที่กองทุนฯ กําหนดจะได้รับสิทธิในการกู้ยืมทุกราย หากนักเรียนนักศึกษาที่ต้องการเรียนจะได้รับโอกาสในการเรียนอย่างแน่นอน เพราะความยากจนจะไม่ใช่อุปสรรคของการเข้าถึงการศึกษาอีกต่อไป โดยขณะนี้ไม่มีผู้กู้ค้างรออนุมัติในระบบแล้ว” นายคารม ย้ํา
ดังนั้น ขอให้ประชาชนอย่าหลงเชื่อข้อมูลดังกล่าว และขอความร่วมมือไม่ส่ง หรือแชร์ข้อมูลดังกล่าวต่อในช่องทางสื่อสังคมออนไลน์ต่าง ๆ และเพื่อให้ประชาชนได้รับข้อมูลข่าวสารจากกองทุนเงินให้กู้ยืมเพื่อการศึกษา (กยศ.) สามารถติดตามได้ที่เว็บไซต์ https://www.studentloan.or.th/home หรือโทร. 0-2016-2600
รัฐบาลไทย-ข่าวทำเนียบรัฐบาล-เริ่มแล้ว “ตลาดนัดแก้หนี้” ครั้งแรก 14 ม.ค.67 พร้อมกันทั่วประเทศ
วันจันทร์ที่ 22 มกราคม 2567
เริ่มแล้ว “ตลาดนัดแก้หนี้” ครั้งแรก 14 ม.ค.67 พร้อมกันทั่วประเทศ
วันอาทิตย์ที่ 14 มกราคม 2567
เริ่มแล้ว “ตลาดนัดแก้หนี้” ครั้งแรก 14 ม.ค.67 พร้อมกันทั่วประเทศ
ต่อจากนี้ไป ขอเชิญรับฟัง ไทยคู่ฟ้า
รัฐบาล จัด “ตลาดนัดแก้หนี้” เริ่มวันนี้ (14 ม.ค.67) เป็นครั้งแรกพร้อมกันทั่วประเทศ
และจะจัดอย่างน้อยเดือนละ 1 ครั้ง กิจกรรมประกอบด้วย การเจรจาไกล่เกลี่ยข้อพิพาท
โดยเชิญลูกหนี้และเจ้าหนี้ มาแก้ปัญหาไกล่เกลี่ยหนี้สินร่วมกัน
พร้อมรวมทุกหน่วยงานในพื้นที่มาให้ความช่วยเหลือทั้งลูกหนี้และเจ้าหนี้ เช่น กระทรวงแรงงาน
สํานักงานพัฒนาชุมชน ธนาคารออมสิน ธ.ก.ส. ผู้สนใจติดตามกิจกรรมครั้งถัดไป หรือ
สอบถามรายละเอียดเพิ่มเติมได้ที่ ที่ทําการปกครองจังหวัด หรือ ส่วนอํานวยความเป็นธรรม กรมการปกครอง
กระทรวงมหาดไทย โทร. 02-356-9556
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​นายกฯ ยืนยันรัฐบาลพร้อมสนับสนุน ปรับปรุง ยกระดับ พัฒนาท่าเรือระนอง - เกาะสองให้มีมาตรฐานสูงขึ้น รองรับการค้าขาย
วันจันทร์ที่ 22 มกราคม 2567
22/01/2567
​นายกฯ ยืนยันรัฐบาลพร้อมสนับสนุน ปรับปรุง ยกระดับ พัฒนาท่าเรือระนอง - เกาะสองให้มีมาตรฐานสูงขึ้น รองรับการค้าขาย
​นายกฯ ยืนยันรัฐบาลพร้อมสนับสนุน ปรับปรุง ยกระดับพัฒนาท่าเรือระนอง - เกาะสองให้มีมาตรฐานสูงขึ้น รองรับการค้าขาย
วันนี้ (22 ม.ค. 67) เวลา 11.15 น. ณ ท่าเรือ-เกาะสอง ต.ปากน้ํา อ.เมืองระนอง จ.ระนอง นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ติดตามประเด็นการค้าผ่านแดน แรงงานข้ามชาติ พิธีการศุลกากร ประมงและพบปะผู้แทนชาวประมงในการแก้ไขปัญหา IUU รวมถึงพบปะประชาชนกลุ่มประมง และมอบบัตรคนไทยผลัดถิ่น 14 คน ให้แก่ตัวแทนผู้รับมอบ พร้อมด้วย นายปานปรีย์ พหิทธานุกร รองนายกรัฐมนตรีและรัฐมนตรีว่าการกระทรวงการต่างประเทศ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย โดยมีนายนริศ นิรามัยวงศ์ ผู้ว่าราชการจังหวัดระนอง นายกเทศมนตรีเทศบาลตําบลปากน้ําหัวหน้าส่วนราชการ นายกสมาคมประมงระนอง ผู้ประกอบการประมง และประชาชนมารอให้การต้อนรับ นายชัย วัชรงค์ โฆษกประจําสํานักนายกรัฐมนตรี สรุปสาระสําคัญ ดังนี้
เมื่อนายกรัฐมนตรีเดินทางถึงบริเวณท่าเรือระนองได้ทักทายและขอบคุณประชาชนที่มารอต้อนรับอย่างอบอุ่นและพูดคุยกับประชาชนอย่างเป็นกันเอง รวมทั้งพบปะกลุ่มคนไทยพลัดถิ่นด้วย จากนั้น นายกรัฐมนตรีรับฟังสรุปรายงานจาก 4 หน่วยงาน (ด่านศุลกากร ด่านตรวจประมงระนองตรวจคนเข้าเมืองจังหวัดระนอง จัดหางานจ.ระนอง) เพื่อติดตามประเด็นการค้าชายแดน แรงงานข้ามชาติ พิธีการศุลกากร การประมงการแก้ไขปัญหา IUU โดยนายกรัฐมนตรีกล่าวพบปะกับประชาชนที่มาให้การต้อนรับว่า รู้สึกดีใจที่มาจังหวัดระนองครั้งแรกในรอบ 40 ปี โดยมาพร้อมกับคณะรัฐมนตรี รู้สึกซาบซึ้งกับการต้อนรับอย่างอบอุ่นและจริงใจของประชาชนชาวจังหวัดระนองในครั้งนี้ รวมถึงความจริงใจที่ชาวใต้มีให้กับนายกรัฐมนตรีและคณะรัฐมนตรี แม้จังหวัดระนองเป็นจังหวัดเล็ก แต่รัฐบาลนี้ให้ความสําคัญ
สําหรับประเด็นเรื่องท่าเรือ ที่ได้รับฟังซึ่งมีหลากหลายมิตินั้น นายกรัฐมนตรีกล่าวย้ําว่า รัฐบาลพร้อมให้การสนับสนุนการปรับท่าเรือระนองให้มีการยกระดับมาตรฐานให้สูงขึ้น เพราะรัฐบาลคํานึงถึงการค้าชายแดนและการเดินทางระหว่างของนักท่องเที่ยว อย่างไรก็ตามการปรับปรุงท่าเรืออย่างเดียวคงไม่สามารถตอบโจทย์ได้ทั้งหมด แต่เรื่องของการขนส่งสินค้าทั้งขาเข้า-ขาออก ก็เป็นเรื่องสําคัญเพราะผู้ประกอบการต้องการความสะดวกสบาย one stop service เวลามาแล้วไม่ต้องเสียเวลาในการคอยหรือต้องผ่านหลาย ๆ โต๊ะ ตรงนี้ก็เป็นนโยบายของรัฐบาลนี้ที่ต้องการจะทําให้ท่าเรือระนองแห่งนี้มีความทันสมัย และมีความสะดวกสบายในการใช้
นายกรัฐมนตรียืนยันเรื่องนี้จะมีการปรับปรุงเปลี่ยนแปลงไม่ใช่แค่จะทําให้ท่าเรือนี้ดีขึ้นเท่านั้น แต่จะดูไปถึงเรื่องของการประมงด้วย ซึ่งถือเป็นเรื่องที่สําคัญเช่นกัน โดยเฉพาะเรื่องของการแก้ไขปัญหา IUU เกิดผลสําเร็จไปในระดับหนึ่งแล้ว ทําให้สามารถปลดล็อกเรือประมงไทยให้ออกไปค้าขายดีขึ้น
นายกรัฐมนตรีเน้นย้ํา ในภาพใหญ่รัฐบาลต้องการพลิกฟื้นอาชีพประมงไทย เพราะ 9 ปีที่ผ่านมากฎหมายประมงไม่ตรงกับแนวทางปฏิบัติจริง ผู้ประกอบการประมงรายเล็ก กว่า 20,000 ราย ต้องเลิกกิจการไป รัฐบาลจึงได้ปรับ พรบ. ประมงเพิ่มเติมฯ เพื่อทําให้ประมงไทยกลับมามีรายได้และส่งออกได้มากขึ้น คนไทยได้ทานอาหารทะเลที่มีคุณภาพและราคาถูก อนุรักษ์ทะเลได้อย่างยั่งยืน ขณะเดียวกันก็เคารพในกติกาสากลที่เป็นธรรมและเท่าเทียม ดูแลคุ้มครองแรงงานไม่ให้ผิดหลักสิทธิมนุษยชน และทําให้สินค้าประมงจากไทยโปร่งใสตรวจสอบได้
รัฐบาลไทย-ข่าวทำเนียบรัฐบาล-​“นฤมล” ผู้แทนการค้านำทีมพบปะหารือผู้นำหน่วยงานภาครัฐ และองค์กรส่งเสริมการค้าระหว่างประเทศจีน หวังกระตุ้นยอดการส่งออกสินค้าเกษตรเพิ่มขึ้น
วันจันทร์ที่ 22 มกราคม 2567
22/01/2567
​“นฤมล” ผู้แทนการค้านําทีมพบปะหารือผู้นําหน่วยงานภาครัฐ และองค์กรส่งเสริมการค้าระหว่างประเทศจีน หวังกระตุ้นยอดการส่งออกสินค้าเกษตรเพิ่มขึ้น
​“นฤมล” ผู้แทนการค้านําทีมพบปะหารือผู้นําหน่วยงานภาครัฐ และองค์กรส่งเสริมการค้าระหว่างประเทศจีน หวังกระตุ้นยอดการส่งออกสินค้าเกษตรเพิ่มขึ้น
วันนี้ (22 มกราคม 2567) ณ กรุงปักกิ่ง สาธารณรัฐประชาชนจีน ศาสตราจารย์ นฤมล ภิญโญสินวัฒน์ ผู้แทนการค้าไทยนําคณะผู้แทนหน่วยงานภาครัฐของไทย ประกอบด้วย องค์การตลาดเพื่อการเกษตร การยางแห่งประเทศไทย พบหารือกับผู้นําหน่วยงานภาครัฐ และองค์กรส่งเสริมการค้าระหว่างประเทศจีน
ภายหลังการหารือ ผู้แทนการค้าเปิดเผยว่า ได้เข้าพบหารือกับนาย Zhang Xingwang รัฐมนตรีช่วยว่าการกระทรวงเกษตรฯ จีน โดยทั้งสองฝ่ายให้ความสําคัญในการพัฒนาด้านเศรษฐกิจ การนําเข้า - ส่งออกสินค้าการเกษตรระหว่างสองประเทศ อีกทั้ง เศรษฐกิจจีนได้มีการฟื้นฟูเเละพัฒนาภายหลังสถานการณ์โควิด 19 ทําให้สินค้าการเกษตรมีการนําเข้าจากไทยมากถึง 30% สําหรับสินค้าเกษตรที่สําคัญในการส่งออกของไทยมายังจีน ได้เเก่ ทุเรียน เเละสับปะรด ซึ่งทั้งสองฝ่ายได้เล็งเห็นที่จะเพิ่มคุณภาพสินค้าเกษตรของไทยในการส่งออกมายังจีน เพื่อเพิ่มโอกาสเพิ่มจํานวนการส่งออกสินค้าเกษตรมากยิ่งขึ้น
ผู้แทนการค้า กล่าวว่า การขนส่งสินค้าโดยระบบรถไฟมีการพัฒนาที่ดีทําให้ขนส่งสินค้าได้สะดวกเเละรวดเร็ว โดยการนําส่งผ่านเส้นทางประเทศลาวเข้ามายังนครเฉิงตู เพื่อขยายการนําเข้าเเละส่งออกผ่านระบบขนส่งทางราง โดยมีเป้าหมายในการยกระดับเศรษฐกิจ นอกจากนี้ต้องการส่งเสริมการส่งออกยางไทยมายังจีน
ผู้แทนการค้า กล่าวต่อไปว่า ได้เข้าพบหารือกับนาย Yu Jianlong รองประธานสภาส่งเสริมการค้าระหว่างประเทศจีน (CCPIT) ประจํากรุงปักกิ่ง โดยเห็นชอบที่จะผลักดันความร่วมมือด้านการค้า และการลงทุน รวมถึงการนําเข้า-ส่งออกสินค้าระหว่างไทยกับจีน ทั้งนี้ รองประธาน CCPIT ได้แจ้งว่าจะดําเนินการ และมีความสนใจจะจัดกิจกรรมชักจูงการลงทุน (roadshow) ในไทย พร้อมกล่าวย้ําว่า ไทยเป็นเเหล่งท่องเที่ยวที่สําคัญอันดับ 1 ของจีน
“รัฐบาลไทยพร้อมที่จะสานต่อความสัมพันธ์อันแนบแน่นระหว่างไทยและจีน และสนับสนุนการลงทุนจากภาคเอกชนจีนในทุกด้าน รวมถึงการพัฒนาและขยายตลาดการส่งออกสินค้าเกษตรไทย ในโอกาสนี้ ต้องการส่งเสริมการส่งออกไม้ไผ่จากไทยไปจีน เเละพร้อมจะเรียนรู้ระบบการเกษตรสีเขียวจากจีน เพื่อผลักดันไม้ไผ่ไทยให้เป็นพืชเศรษฐกิจใหม่ในภาคเกษตรกรไทย ขอให้จีนช่วยดูแลนักลงทุนไทยด้วย และขอเชิญช่วยจีนเข้าร่วมในการจัดตั้งกองทุนเพื่อ Green Investment ในไทย ซึ่งการลงทุนจากจีนจะช่วยให้เศรษฐกิจไทยเเละภูมิภาคพัฒนายิ่งขึ้น” ผู้แทนการค้าย้ํา
รัฐบาลไทย-ข่าวทำเนียบรัฐบาล-กรมทางหลวงขยาย ทล.2023 สาย อำเภอกุมภวาปี - บ้านโนนสวรรค์ จังหวัดอุดรธานี แล้วเสร็จ เพื่อพัฒนาเครือข่ายการขนส่งระหว่างอำเภอ
วันจันทร์ที่ 22 มกราคม 2567
กรมทางหลวงขยาย ทล.2023 สาย อําเภอกุมภวาปี - บ้านโนนสวรรค์ จังหวัดอุดรธานี แล้วเสร็จ เพื่อพัฒนาเครือข่ายการขนส่งระหว่างอําเภอ
....
กรมทางหลวง (ทล.) กระทรวงคมนาคม โดยสํานักก่อสร้างทางที่ 2 ดําเนินโครงการก่อสร้างขยายไหล่ทางบนทางหลวงหมายเลข 2023 สาย อําเภอกุมภวาปี - บ้านโนนสวรรค์ ในพื้นที่อําเภอกุมภวาปี จังหวัดอุดรธานี แล้วเสร็จ ระยะทาง 20 กิโลเมตร เพื่อเพิ่มประสิทธิภาพในการเดินทางและรองรับการจราจรที่เพิ่มขึ้นในอนาคต ให้มีความสะดวก รวดเร็ว และปลอดภัยในการเดินทาง ช่วยพัฒนาเศรษฐกิจและการท่องเที่ยวของประเทศ
โครงการฯ มีจุดเริ่มต้นโครงการอยู่ในเขตพื้นที่อําเภอกุมภวาปี จังหวัดอุดรธานี และสิ้นสุดที่บ้านโนนสวรรค์ อําเภอศรีธาตุ จังหวัดอุดรธานี ปัจจุบันเป็นเส้นทางคมนาคมเส้นทางหลักจากทางหลวงหมายเลข 2 (ถนนมิตรภาพ) แยกบ้านน้ําฆ้อง อําเภอกุมภวาปี ไปอําเภอศรีธาตุ จังหวัดอุดรธานี และเป็นเส้นทางขนส่งจากอําเภอพันดอน ไปอําเภอกุมภวาปี และอําเภอศรีธาตุ มีสถานที่ท่องเที่ยว คือ สวนลิง ที่มีฝูงลิงอาศัยอยู่เป็นจํานวนมาก ซึ่งเป็นสวนสาธารณะที่ตั้งอยู่ใจกลางอําเภอกุมภวาปี เส้นทางสายนี้มีปริมาณการจราจรและมีรถบรรทุกใช้เพิ่มขึ้น ผิวจราจรที่แคบเสี่ยงต่อการเกิดอุบัติเหตุ ดังนั้น เพื่อเป็นการเพิ่มประสิทธิภาพในการเดินทางและรองรับการจราจรที่เพิ่มขึ้นในอนาคต ทล. จึงได้ดําเนินการก่อสร้างปรับปรุงผิวจราจรและขยายไหล่ทาง จากเดิมขนาด 2 ช่องจราจร (ไป - กลับ) ผิวจราจรกว้างช่องละ 3.50 เมตร ไหล่ทางกว้าง 0.50 - 2.50 เมตร ให้เป็นมาตรฐานทางชั้น 1 ขนาด 2 ช่องจราจร (ไป - กลับ) ผิวจราจรกว้างช่องละ 3.50 เมตร ไหล่ทางกว้างข้างละ 2.50 เมตร รวมทั้งสิ้น 12 เมตร เป็นผิวทางแอสฟัลท์ติกคอนกรีต รวมงานก่อสร้างสะพานข้ามคลอง งานติดตั้งไฟฟ้าแสงสว่าง และอุปกรณ์อํานวยความปลอดภัย ใช้งบประมาณ 173 ล้านบาท โครงการฯ ดังกล่าวช่วยให้การจราจรมีความสะดวก รวดเร็ว และปลอดภัย ลดจํานวนการเกิดอุบัติเหตุในการเดินทางอันเนื่องมาจากปริมาณจราจรที่สูงขึ้น และเป็นการพัฒนาเครือข่ายการขนส่งสินค้าและบริการ ส่งเสริมการพัฒนาด้านเศรษฐกิจและสังคมระหว่างอําเภอกุมภวาปี ไปอําเภอศรีธาตุ และอําเภอวังสามหมอ จังหวัดอุดรธานี
ทล. ขอความร่วมมือผู้ใช้ทางปฏิบัติตาม “ชีวิตวิถีใหม่ ขับขี่อย่างปลอดภัย ไร้อุบัติเหตุ” ขับขี่ด้วยความระมัดระวังเพื่อความปลอดภัยของตัวท่านและผู้ร่วมทาง ทั้งนี้ ประชาชนสามารถสอบถามเส้นทางการเดินทางได้ที่สายด่วน ทล. โทร. 1586 (โทรฟรีตลอด 24 ชั่วโมง)
รัฐบาลไทย-ข่าวทำเนียบรัฐบาล-"วราวุธ" รมว.พม. ย้ำ พม. ส่งสหวิชาชีพ ตามช่วยเหยื่อพลุระเบิด แม้ต้องปิดศูนย์ฯ วัดโรงช้าง ยืนยัน พมจ.- สส. ในพื้นที่ พร้อมดูแล
วันจันทร์ที่ 22 มกราคม 2567
"วราวุธ" รมว.พม. ย้ํา พม. ส่งสหวิชาชีพ ตามช่วยเหยื่อพลุระเบิด แม้ต้องปิดศูนย์ฯ วัดโรงช้าง ยืนยัน พมจ.- สส. ในพื้นที่ พร้อมดูแล
"วราวุธ" รมว.พม. ย้ํา พม. ส่งสหวิชาชีพ ตามช่วยเหยื่อพลุระเบิด แม้ต้องปิดศูนย์ฯ วัดโรงช้าง ยืนยัน พมจ.- สส. ในพื้นที่ พร้อมดูแล  ลั่น บางเคสถึงจะไม่ใช่คนสุพรรณฯ รมว.พม. ช่วยทุกคน  ขออย่ากังวล
วันที่ 21 มกราคม 2567 นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) กล่าวว่า ถึงแม้ว่าจะมีการปิดศูนย์ช่วยเหลือผู้ประสบภัยสถานประกอบการพลุระเบิด วัดโรงช้าง จ.สุพรรณบุรี ตนขอเรียนว่า พี่น้องประชาชนผู้ได้รับผลกระทบไม่ต้องกังวล เพราะกระทรวง พม. เราให้นักสังคมสงเคราะห์ ที่ตั้งแต่วันแรกได้เข้าไปประกบทุกครอบครัวของผู้เสียชีวิต และทําการประเมินข้อมูลของครอบครัวทั้งหมด ว่าพบกลุ่มเปราะบางที่เป็นเด็กเล็ก ผู้สูงอายุ และคนพิการ ที่ได้รับผลกระทบทางด้านจิตใจ เพื่อที่จะเข้าไปพูดคุยให้กําลังใจ พร้อมประเมินทางด้านจิตใจ ซึ่งเรียกว่าเป็น การจัดการรายกรณี (Case Management : CM) โดยเป็นเรื่องการให้คําปรึกษาตามหลักสังคมสงเคราะห์ โดยทุกครอบครัวมีช่องทางติดต่อกัน จึงมีการติดต่อพูดคุยกันอยู่ตลอดเวลา
นายวราวุธ กล่าวต่อไปว่า และขอย้ําว่าช่วง 7 - 10 วันแรก เรามีนักสังคมสงเคราะห์ นักจิตวิทยา พูดคุยด้วยอย่างใกล้ชิด และมีทีมสหวิชาชีพ ซึ่งประกอบด้วย นักสังคมสงเคราะห์ นักจิตวิทยา แพทย์ พยาบาล เจ้าหน้าที่ตํารวจ พนักงานสอบสวน พนักงานอัยการ นักกฎหมาย ทนาย เป็นต้น ทํางานประสานร่วมกัน ดังนั้น ถึงแม้ว่าศูนย์ช่วยเหลือของทางจังหวัดจะปิดแล้วแต่ทางกระทรวง พม. เราไม่หยุด และในแต่ละเคสนั้น เรายังมี พัฒนาสังคมและความมั่นคงของมนุษย์จังหวัดสุพรรณบุรี หรือ พมจ. สุพรรณบุรี รับเรื่องและติดตามปัญหาของทุกครอบครัวให้ ดังนั้น ไม่ต้องกังวล โดยเฉพาะอย่างยิ่งกรณีผู้เสียชีวิต 23 ราย เราได้ดําเนินการครบแล้ว ไม่ว่าจะเป็นเรื่องความต้องการความช่วยเหลือ ความเดือดร้อน เรื่องร้องเรียน ปัญหาต่างๆ ได้เก็บข้อมูลทั้งหมดแล้ว ตอนนี้เหลือเพียงการจัดทําเอกสาร อาทิ ทุนการศึกษา การซ่อมแซมบ้านเรือน เหล่านี้ ไม่มีปัญหา
นายวราวุธ กล่าวเพิ่มเติมว่า ส่วนกรณีที่พี่น้องประชาชนเป็นกังวลว่า ไม่ได้เป็นคนสุพรรณฯ แล้วจะได้รับการช่วยเหลือหรือไม่ อย่างไรนั้น ตนขอเรียนว่า เวลาเกิดปัญหาเช่นนี้ เราไม่มีการแบ่งว่าเป็นคนจังหวัดไหน อย่างไร เรามีแต่คนที่ได้รับความเดือดร้อนเท่านั้น ดังนั้น เมื่อมีคนได้รับความเดือดร้อน เราก็ต้องช่วยดําเนินการเต็มที่ และการเป็นรัฐมนตรีว่าการกระทรวง พม. นั้น ไม่ใช่เป็นรัฐมนตรีของคนสุพรรณฯ แต่เป็นรัฐมนตรีของคนไทยทุกคน มีหน้าที่ดูแลความเดือดร้อนของพี่น้องประชาชนคนไทยทุกคน ส่วนของคนสุพรรณฯ นั้น เรามีสมาชิกสภาผู้แทนราษฎร (สส.) ในพื้นที่ให้การช่วยเหลือ แต่ถึงกระนั้นเอง สส. ในพื้นที่ ก็ไม่ได้แปลว่าจะดูแลเฉพาะคนสุพรรณฯ ใครก็แล้วแต่ที่ได้รับความเดือดร้อนจากเหตุการณ์ดังกล่าวที่อยู่ในพื้นที่ ทั้งฝ่ายราชการ ฝ่ายการเมือง ภาคเอกชน เราพร้อมช่วยสนับสนุนและดูแลเต็มที่ไม่ต้องกังวล
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม #พมหนึ่งเดียว #ศรส #พม #โรงงานพลุระเบิด #พลุระเบิดสุพรรณบุรี #สุพรรณบุรี
รัฐบาลไทย-ข่าวทำเนียบรัฐบาล-สธ.การันตี Wellness Center ระนอง แล้วกว่า 30 แห่ง “สันติ” หนุนเป็นแหล่งท่องเที่ยวเชิงสุขภาพระดับโลก
วันจันทร์ที่ 22 มกราคม 2567
สธ.การันตี Wellness Center ระนอง แล้วกว่า 30 แห่ง “สันติ” หนุนเป็นแหล่งท่องเที่ยวเชิงสุขภาพระดับโลก
รัฐมนตรีช่วยว่าการกระทรวงสาธารณสุข ติดตามความคืบหน้าการท่องเที่ยวเชิงสุขภาพ จ.ระนอง เผยมีจุดแข็งเรื่องแหล่งน้ําแร่ที่มีคุณภาพระดับโลก สถานประกอบการผ่านการรับรองมาตรฐานเป็น Wellness Center ถึง 37 แห่ง
รัฐมนตรีช่วยว่าการกระทรวงสาธารณสุข ติดตามความคืบหน้าการท่องเที่ยวเชิงสุขภาพ จ.ระนอง เผยมีจุดแข็งเรื่องแหล่งน้ําแร่ที่มีคุณภาพระดับโลก สถานประกอบการผ่านการรับรองมาตรฐานเป็น Wellness Center ถึง 37 แห่ง เฉพาะรพ.ระนอง ปีที่ผ่านมาบริการสุขภาพด้วยน้ําแร่ร้อนสร้างรายได้กว่า 7 ล้านบาท หนุนยกระดับเป็นแหล่งท่องเที่ยวเชิงสุขภาพชั้นนําของโลก ช่วยสร้างเศรษฐกิจประเทศ
วันนี้ (22 มกราคม 2567) ที่จังหวัดระนอง นายสันติ พร้อมพัฒน์ รัฐมนตรีช่วยว่าการกระทรวงสาธารณสุข เปิดเผยภายหลังการลงพื้นที่ตรวจราชการ ในการประชุม ครม. นอกสถานที่พื้นที่กลุ่มจังหวัดภาคใต้ฝั่งอันดามัน ว่า รัฐบาลและกระทรวงสาธารณสุขมีนโยบายนําเรื่องสุขภาพมาช่วยขับเคลื่อนเศรษฐกิจ ด้วยการพัฒนาประเทศให้เป็นศูนย์กลางด้านการท่องเที่ยวเชิงสุขภาพ ซึ่งจังหวัดระนอง มีศักยภาพที่จะพัฒนายกระดับให้เป็นแหล่งท่องเที่ยวเชิงสุขภาพชั้นนําของโลกได้ จากความโดดเด่นของการมีแหล่ง “น้ําแร่” ที่มีคุณภาพดีเป็นอันดับหนึ่งของประเทศ และติด 1 ใน 3 ของโลก สามารถนํามาใช้บําบัดผู้ป่วยและให้บริการสปา เป็นที่นิยมในหมู่นักท่องเที่ยวทั้งในและต่างประเทศ และยังมีสถานประกอบการที่ได้รับการรับรองเป็นศูนย์เวลเนสแล้วถึง 37 แห่ง ประกอบด้วย ที่พักนักท่องเที่ยว (โรงแรมและรีสอร์ท) 14 แห่ง, ร้านอาหารหรือภัตตาคาร 18 แห่ง, นวดเพื่อสุขภาพ 1 แห่ง, สปาเพื่อสุขภาพ 1 แห่ง และสถานพยาบาล 3 แห่ง
นายสันติ กล่าวต่อว่า การใช้น้ําแร่ร้อนบําบัดอาการและสปาเป็นที่นิยมมากในหมู่นักท่องเที่ยวทั้งชาวไทยและชาวต่างชาติ เช่นที่โรงพยาบาลระนอง มีสถานบริการผ่านการรับรองมาตรฐานศูนย์เวลเนส 2 แห่ง ได้แก่ ”ราชาวดี สปาและน้ําแร่“ เป็นสปาทางการแพทย์ด้านส่งเสริม ป้องกัน รักษา และฟื้นฟูสภาพด้วยศาสตร์การแพทย์แผนไทย ให้บริการธาราบําบัด สปาส่งเสริมสุขภาพ นวดไทย อบสมุนไพร นวดน้ํามันตามธาตุเจ้าเรือน เป็นต้น ในปี 2566 ให้บริการจํานวนทั้งสิ้น 19,096 ครั้ง สร้างรายได้ให้โรงพยาบาลเพิ่มขึ้นจาก 4.3 ล้านบาท เป็น 7.2 ล้านบาท และ “ศูนย์ธาราบําบัด น้ําแร่ร้อนธรรมชาติ” ให้บริการทั้งผู้ป่วยและนักท่องเที่ยว ด้วยการนําน้ําแร่ร้อนมาเป็นสื่อกลาง ในการส่งเสริมสุขภาพ รักษา บําบัดฟื้นฟู โดยใช้คุณสมบัติของน้ําช่วยพยุงให้ร่างกายเคลื่อนไหวง่ายขึ้น ลดแรงกระแทกในข้อต่อต่างๆ บรรเทาอาการเจ็บปวด ผ่อนคลายกล้ามเนื้อ และกระตุ้นระบบไหลเวียนเลือด โดยปี 2566 ผู้ป่วยอาการปวดเข่า ปวดหลัง ข้อไหล่ติด และโรคหลอดเลือดสมอง เข้ารับบริการมากที่สุด รวม 472 ราย/1,845 ครั้ง มีอาการดีขึ้น/หายแล้ว ร้อยละ 89.70 และยังพบว่าผู้ป่วยที่รับบริการธาราบําบัดร่วมกับกายภาพบําบัด สามารถลดระยะเวลาในการรักษาลงได้ถึงร้อยละ 50
********************************************** 22 มกราคม 2567
รัฐบาลไทย-ข่าวทำเนียบรัฐบาล-นายกรัฐมนตรี ร่วมประชุม WEF ณ สมาพันธรัฐสวิส
วันจันทร์ที่ 22 มกราคม 2567
นายกรัฐมนตรี ร่วมประชุม WEF ณ สมาพันธรัฐสวิส
วันพุธที่ 17 มกราคม 2567
ต่อจากนี้ไป ขอเชิญรับฟังไทยคู่ฟ้า
นายเศรษฐา ทวีสิน นายกรัฐมนตรี เข้าร่วมการประชุม World Economic Forum ประจําปี 2024
ระหว่างวันที่ 15 – 19 ม.ค.2567 ณ เมืองดาวอส สมาพันธรัฐสวิส โดยมีกําหนดการสําคัญ เช่น การเสวนา
Country Strategy Dialogue on Thailand การประชุม Thailand Landbridge : Connecting ASEAN
with the World ร่วมเสวนา Learning from ASEAN พร้อมทั้งพบปะภาคเอกชนสําคัญ เช่น
ผู้บริหารบริษัทด้านเทคโนโลยี ท่าเรือ Logistic การเงิน การธนาคาร โทรคมนาคม ยาและวัคซีน
นายกรัฐมนตรีจะใช้โอกาสนี้ผลักดันบทบาทของไทยในการเสริมสร้างความไว้เนื้อเชื่อใจและความร่วมมือ
ส่งเสริมการค้าการลงทุนและการเติบโตทางเศรษฐกิจที่ยั่งยืน
เพื่อนําประโยชน์กลับมาสู่ประเทศไทยและประชาชนชาวไทย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-‘รมช.อนุชา’ มุ่งยกระดับท่าเทียบเรือประมงระนอง หนุนใช้ร่วมกันให้เกิดประโยชน์สูงสุด
วันจันทร์ที่ 22 มกราคม 2567
‘รมช.อนุชา’ มุ่งยกระดับท่าเทียบเรือประมงระนอง หนุนใช้ร่วมกันให้เกิดประโยชน์สูงสุด
‘รมช.อนุชา’ มุ่งยกระดับท่าเทียบเรือประมงระนอง หนุนใช้ร่วมกันให้เกิดประโยชน์สูงสุด เล็งปรับรูปแบบการค้าให้หลากมิติ สร้างเม็ดเงินเข้าสู่ประเทศ
(วันนี้ 22 ม.ค.67) นายอนุชา นาคาศัย รัฐมนตรีช่วยว่าการกระทรวงเกษตรและสหกรณ์ กล่าวภายหลังลงพื้นที่ตรวจเยี่ยมท่าเทียบเรือประมงระนอง องค์การสะพานปลา ต.ปากน้ํา อ.เมือง จ.ระนอง พร้อมด้วย ผู้บริหารกระทรวงเกษตรและสหกรณ์ ในโอกาสการประชุมคณะรัฐมนตรีนอกสถานที่อย่างเป็นทางการ (ครม.สัญจร) 1/2567 จ.ระนอง ระหว่างวันที่ 22 – 23 มกราคม 2567 ว่า รัฐบาล โดยกระทรวงเกษตรและสหกรณ์ ให้ความสําคัญในเรื่องการแก้ไขปัญหาความเดือดร้อนของภาคการประมง ตนในฐานะกํากับดูแลองค์การสะพานปลา จึงมีแนวคิดที่จะส่งเสริมและยกระดับสะพานปลา และอาชีพประมงให้มีชีวิตความเป็นอยู่ที่ดีขึ้น มีรายได้เพิ่มขึ้น รวมไปถึงพัฒนาตลาดสินค้าสัตว์น้ําให้มีความทันสมัย มีมาตรฐานด้านสุขอนามัย และสนับสนุนให้เป็นแหล่งท่องเที่ยวสําคัญ เพื่อให้มีเศรษฐกิจที่ดีขึ้น
สําหรับท่าเทียบเรือประมงระนอง ขององค์การสะพานปลา เป็นท่าขนถ่ายและจําหน่ายสินค้าสัตว์น้ําสําคัญของจังหวัด ที่มีการขนถ่ายสินค้าสัตว์น้ําจากประเทศเพื่อนบ้าน (เมียนมาร์) และเป็นท่าเทียบเรือที่ได้รับการรับรองสุขอนามัยสะพานปลาและท่าเทียบเรือประมง จากกรมประมง โดยในปี 2566 ที่ผ่านมา มีปริมาณสัตว์น้ําผ่านท่า ทั้งสิ้นประมาณ 6,623 ตัน (6,623,481 กิโลกรัม) คิดเป็นมูลค่าสินค้า 635 ล้านบาท ท่าเทียบเรือประมงแห่งนี้ นอกจากจะช่วยบรรเทาความเดือดร้อนเรื่องสถานที่จอดเรือประมงให้แก่พี่น้องชาวประมงแล้ว ยังช่วยสร้างรายได้ และทําให้เกิดเศรษฐกิจหมุนเวียนในชุมชนด้วย
“ท่าเทียบเรือประมงขององค์การสะพานปลา นับว่าเป็นสถานที่ที่สร้างประโยชน์ร่วมกันให้กับพี่น้องประชาชน ชุมชนชาวประมง รวมถึงประมงประเทศเพื่อนบ้าน ที่มาขึ้นสินค้าสัตว์น้ําเป็นจํานวนถึง 80% ช่วยเพิ่มเม็ดเงินในระบบเศรษฐกิจ ทํารายได้เข้าสู่ประเทศ ดังนั้น ในอนาคตจึงจําเป็นที่จะต้องมีการปรับปรุง และพัฒนาต่อยอดให้มีศักยภาพมากยิ่งขึ้น เช่น การปรับรูปแบบการค้าขายสัตว์น้ําให้มีมิติที่หลากหลาย การปรับปรุงสุขอนามัยท่าเทียบเรือโดยใช้สารเร่ง พด.6 ลดกลิ่นคาวปลาจากการขนถ่ายสินค้า เป็นต้น“ นายอนุชา กล่าว
ทั้งนี้ องค์การสะพานปลา ได้เข้าทําประโยชน์ในเขตป่าสงวนแห่งชาติ พื้นที่ 45 ไร่ จากกรมป่าไม้ ซึ่งติดกับท่าเรือน้ําลึก อีกทั้ง ศูนย์อํานวยการรักษาผลประโยชน์ของชาติทางทะเล (ศรชล.) จังหวัดระนอง ได้ประสานขอใช้ประโยชน์ที่ดินจํานวน 10 ไร่ จากองค์การสะพานปลา เพื่อดําเนินโครงการก่อสร้างศูนย์ฝึกอบรมองค์การสะพานปลา ใช้เป็นสถานที่ก่อสร้างอาคารที่ตั้งสํานักงานศูนย์อํานวยการรักษาผลประโยชน์ของชาติทางทะเล จังหวัดระนอง และศูนย์ควบคุมความมั่นคงท่าเรือจังหวัดระนอง ซึ่งองค์การสะพานปลากําลังดําเนินการประสานขอเข้าทําประโยชน์ 10 ไร่ กับกรมป่าไม้ ต่อไป
รัฐบาลไทย-ข่าวทำเนียบรัฐบาล-กรมทางหลวงชนบท จัดเจ้าหน้าที่คุมเข้มยานพาหนะน้ำหนักเกิน ตั้งด่านตรวจชั่งน้ำหนักยานพาหนะเคลื่อนที่บนถนนสาย พช.2009 และ พช.2053 จังหวัดเพชรบูรณ์
วันจันทร์ที่ 22 มกราคม 2567
กรมทางหลวงชนบท จัดเจ้าหน้าที่คุมเข้มยานพาหนะน้ําหนักเกิน ตั้งด่านตรวจชั่งน้ําหนักยานพาหนะเคลื่อนที่บนถนนสาย พช.2009 และ พช.2053 จังหวัดเพชรบูรณ์
....
กรมทางหลวงชนบท (ทช.) กระทรวงคมนาคม โดยแขวงทางหลวงชนบทเพชรบูรณ์ ดําเนินการจัดตั้งด่านตรวจชั่งน้ําหนักยานพาหนะเคลื่อนที่บนถนนสาย พช.2009 แยก ทล.21 (กม. ที่ 94+300) - บ้านห้วยทราย อําเภอศรีเทพ บ้านคลองดู่ หมู่ 11 ตําบลคลองกระจัง อําเภอศรีเทพ และถนนสาย พช.2053 แยก ทล.21 - บ้านหนองสรวง ตําบลคลองกระจัง อําเภอศรีเทพ จังหวัดเพชรบูรณ์ เพื่อตรวจสอบและเพิ่มประสิทธิภาพในการควบคุมและป้องปรามผู้กระทําผิดในการบรรทุกน้ําหนักเกินพิกัดของรถบรรทุก ป้องกันผลกระทบต่อเส้นทางจราจรและป้องกันอุบัติเหตุที่อาจเกิดขึ้นต่อผู้ร่วมทาง ให้มีความสะดวกปลอดภัยในการเดินทางของประชาชน ในการควบคุมน้ําหนักรถบรรทุกให้เป็นไปตามพระราชบัญญัติทางหลวง พ.ศ. 2535 มาตรา 61 วรรคหนึ่ง หากฝ่าฝืนจะมีโทษจําคุกไม่เกิน 6 เดือน หรือปรับไม่เกิน 10,000 บาท หรือทั้งจําทั้งปรับและอาจถูกริบรถบรรทุกที่ใช้ในการกระทําความผิดนั้นด้วย ทั้งนี้ ทช. ขอความร่วมมือทุกภาคส่วนปฏิบัติตามกฎหมายและมาตรการดังกล่าวอย่างเคร่งครัด
รัฐบาลไทย-ข่าวทำเนียบรัฐบาล-นายกฯ ลงใต้ จ.ระนอง “ ครม.สัญจรแรกของปี 67” และติดตามความคืบหน้าโครงการสำคัญของรัฐ
วันอาทิตย์ที่ 21 มกราคม 2567
นายกฯ ลงใต้ จ.ระนอง “ ครม.สัญจรแรกของปี 67” และติดตามความคืบหน้าโครงการสําคัญของรัฐ
.....
เสร็จภารกิจตรวจราชการที่ จ.เชียงใหม่ นายกฯ จะบินลงใต้ จ.ระนอง ต่อเนื่องทันที เพื่อตรวจราชการตามโครงการสําคัญของรัฐในหลายมิติ และจะเป็นประธานการประชุมคณะรัฐมนตรีอย่างเป็นทางการนอกสถานที่ ครั้งที่ 1/67 ณ หอประชุมคอซู้เจียง ศูนย์ราชการจังหวัดระนอง 22 -23 มกราคม 2567
.
การลงพื้นที่ จ.ระนองครั้งนี้ รัฐบาลให้ความสําคัญกับกลุ่มจังหวัดภาคใต้ฝั่งอันดามัน (กระบี่ ตรัง พังงา ภูเก็ต ระนอง และสตูล) ซึ่งแต่ละจังหวัดมีสถานที่ท่องเที่ยวมากมาย และได้วางโครงสร้างพื้นฐานและสิ่งอํานวยความสะดวกให้เอื้อกับการเดินทางและเพื่อรองรับนักท่องเที่ยว
.
โอกาสนี้ นายกฯ ได้มอบหมายคณะรัฐมนตรีร่วมลงพื้นที่กลุ่มจังหวัดภาคใต้ฝั่งอันดามัน เพื่อติดตามการดําเนินงานตามนโยบายของรัฐบาล และปัญหาความเดือดร้อนของประชาชนในพื้นที่อีกด้วย
.
อ่านเพิ่มเติม คลิกhttps://www.thaigov.go.th/news/contents/details/77694
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-เดินหน้าแจกโฉนดที่ดินเพื่อการเกษตร เพิ่มความมั่นคงให้เกษตรกร
วันจันทร์ที่ 22 มกราคม 2567
เดินหน้าแจกโฉนดที่ดินเพื่อการเกษตร เพิ่มความมั่นคงให้เกษตรกร
วันจันทร์ที่ 15 มกราคม 2567
ต่อจากนี้ไป ขอเชิญรับฟังไทยคู่ฟ้า
รัฐบาลเดินหน้าแจกโฉนดที่ดินเพื่อการเกษตร
ตามนโยบายที่ต้องการให้ประชาชนสามารถใช้ประโยชน์ต่อยอดจากทรัพย์สินเพื่อเข้าถึงแหล่งเงินทุน
นําไปพัฒนาอาชีพ สร้างคุณภาพชีวิตที่ดีขึ้น
โดยเกษตรกรที่ได้รับอนุญาตให้เข้าทําประโยชน์ในเขตปฏิรูปที่ดินไม่น้อยกว่า 5 ปี
สามารถยื่นความประสงค์ขอเปลี่ยนเอกสารสิทธิการใช้ประโยชน์ในที่ดิน ส.ป.ก. เป็น โฉนดเพื่อการเกษตร
ได้ผ่าน 3 ช่องทาง คือ สํานักงานการปฏิรูปที่ดินเพื่อเกษตรกรรม หรือ ส.ป.ก.จังหวัด
หน่วยบริการเคลื่อนที่ของ ส.ป.ก.จังหวัด และเว็บไซต์ ส.ป.ก. ทั้งนี้ เมื่อได้รับโฉนดเพื่อการเกษตรแล้ว
ห้ามโอนให้เกษตรกรอื่นภายใน 2 ปี ยกเว้นโอนให้เครือญาติที่เป็นเกษตรกรตามกฎหมายปฏิรูปที่ดิน
สอบถามเพิ่มเติมได้ที่ ศูนย์บริการข้อมูลสายตรง ส.ป.ก. โทร. 1764
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี